Tħabbret ilbieraħ il-mewt ta’ Florian Schneider, wieħed mill-fundaturi tal-grupp Kraftwerk, li miet fl-età ta’ 73 sena. Schneider kien jifforma parti mill-grupp popolari Kraftwerk, li introduċa l-ħoss elettroniku fid-dinja tal-mużika. Kraftwerk jibqgħu rinomati għall-ħoss uniku li ħolqu bis-synthesiser fis-snin 70 u 80 bil-kanzunetti Das Model u Autobahan fost l-aktar popolari. Schneider baqa’ membru tal-grupp sal-2008 u miet wara li ħakmitu l-marda tal-kanċer.